Cum au efectuat SUA operațiunea Midnight Hammer din Iran: 14 bombe anti-buncăr, peste 120 de avioane și zeci de rachete de croazieră
Sâmbătă noaptea, în jurul orei 02:00, Statele Unite au lovit trei obiective nucleare cheie din Iran, alăturându-se războiului Israelului împotriva Iranului și declanșând potențial o fază mai periculoasă a conflictului. În operațiunea militară intitulată „Midnight Hammer” (Ciocanul de la miezul nopții, n.r.) au fost folosite șapte bombardiere care au transportat fiecare câte două bombe capabile să lovească la mare adâncime și peste două duzini de rachete de croazieră lansate de pe submarine ale Marinei SUA, potrivit informațiilor prezentate public de Șeful Statului Major Interarme, generalul Dan Caine, în cadrul unei conferințe alături de secretarul american al apărării, Pete Segheth.